Kostariko estas multlingva kaj multkultura socio, kie, krom la hispana, estas parolataj pluraj indiĝenaj lingvoj, unu angladevena kreola lingvo kaj la kostarika signolingvo (LESCO), al kiuj aldoniĝas lingvoj de enmigrintoj, alvenintaj en la landon en diversaj periodoj. En Kostariko ne estas vera nacia konscio pri tiu tutlanda diverseco; pro tio la laboro kaj la agado de esploristoj en akademiaj kaj altlernaj institucioj estas fundamentaj por lastatempa iompostioma ŝanĝiĝo en la inkludo de kulturaj kaj lingvaj malsamecoj en la memkonceptado pri nacia identigo.
#000002
En 2016 komenciĝis mia periodo kiel direktoro de la Instituto pri Lingvaj Esploroj de la Universitato de Kostariko (INIL), kie mi proponis, kadre de miaj esploraj taskoj, okazigi ĝin por 2017. Jam en tiu momento, ESF apogis tiun ĉi akademian eventon. La taŭgeco de tiu iniciato estis tuj rimarkita de la Scienca Konsilio de INIL, kiu, krom proponi internacian kaj nacian gvidantaron, sugestis la inkludon de temoj rilataj al la regiono.
#000004
La sukceso de la seminario en 2017 estis granda kaj jam je ĝia fino estis decidite okazigi novan en du-tri jaroj. Tial mi proponis seminarion por 2020, sed pluraj malfacilaĵoj, al kiuj aldoniĝis la pandemio pro kovimo, malebligis personan ĉeeston kaj ni devis forstreki la tutan jaron el nia agendo. Pro tio, la strukturo kaj la enhavo de la evento estis repensita kaj la dato prokrastita por 2021.
#000007
Sed tio estis io pozitiva, ĉar 2021 estas la jaro de la Ducentjariĝo de la Sendependeco de Kostariko* (1821–2021), kio donis la eblon enkadrigi la temojn pri Lingvo-politiko kaj Lingvo-planado, kiel parton de tiu Jubileo. Krome, elstaraj prelegantoj akceptis dividi kun la ĉeestantaro rezultojn de siaj esploroj per videokunveno.
#000008
Anstataŭ unu semajno, la seminario etendiĝis sur du monatoj kaj la nova formato permesis disvastigi prelegojn per Jutubo. Entute 100 homoj el 29 landoj aliĝis al la seminario, kiu okazis de la 6-a de majo ĝis la 24-a de junio, en kunlaboro kun Esperantic Studies Foundation (ESF). La Universitato de Kostariko liveris oficialan atestilon pri partopreno al 11 personoj, kiuj plenumis la postuloj (pruvita ĉeesto en minimume sep prelegoj).
#000010
Lingvoj kaj labormerkato, studobjekto tute nova por pluraj ĉeestantoj, vekis grandan intereson, ĉar ĝi donis novan perspektivon pri la uzo kaj lernado de lingvoj (2. D-ro Michele Gazzola).
#000032
La studo pri planlingvoj donas interesajn kaj taŭgajn indikaĵojn, utilajn por kompreni fenomenojn de naturaj lingvoj, ĉu pri la rilato de lingvo kaj komunumo (6. D-ro Federico Gobbo), ĉu pri rilato inter la strukturo kaj la kognitivaj ecoj ĉe la homo (8. D-ro Grant Goodall).
#000037
La seminario komenciĝis per prelego pri la andaluza kaj finiĝis per prelego pri lingvo-politiko kaj plan-lingvistiko de la hispana lingvo, komuna agado de plurnaciaj hispanlingvaj komunumoj, kiuj pli kaj pli konscias pri siaj komunaj, malsamaj kaj specifaj trajtoj (9. D-ro Víctor Manuel Sánchez Corrales).
#000038